เทศบัญญัติเทศบาลตำบลทับกฤชเทศบัญญัติเทศบาลตำบลทับกฤชเรื่องการควบคุมการเลี้ยงหรือปล่อยสัตว์พ.ศ.๒๕๕๑[๑] อาศัยอำนาจตามความในมาตรา ๕๐ และมาตรา ๖๐แห่งพระราชบัญญัติเทศบาล พ.ศ. ๒๔๙๖ (รวมทั้งที่แก้ไขเพิ่มเติมฉบับที่ ๑๒ พ.ศ.๒๕๔๖) มาตรา ๗ มาตรา ๒๙ และมาตรา ๓๐ แห่งพระราชบัญญัติการสาธารณสุข พ.ศ. ๒๕๓๕เทศบาลตำบลทับกฤชโดยได้รับความเห็นชอบจากสภาเทศบาลตำบลทับกฤชและโดยได้รับอนุมัติจากผู้ว่าราชการจังหวัดนครสวรรค์ จึงออกเทศบัญญัติไว้ ดังต่อไปนี้ข้อ ๑เทศบัญญัตินี้ให้เรียกว่า เทศบัญญัติเทศบาลตำบลทับกฤชเรื่อง การควบคุมการเลี้ยงหรือปล่อยสัตว์ พ.ศ. ๒๕๕๑ข้อ ๒เทศบัญญัตินี้ให้ใช้บังคับตั้งแต่วันถัดจากวันที่ได้ประกาศไว้โดยเปิดเผยที่สำนักงานเทศบาลตำบลทับกฤชแล้ว๗ วัน หรือได้ประกาศในราชกิจจานุเบกษาแล้วข้อ ๓บรรดาเทศบัญญัติ ระเบียบ และคำสั่งอื่นใดที่ได้ออกไปแล้ว ซึ่งขัดหรือแย้งกับเทศบัญญัตินี้ให้ใช้เทศบัญญัตินี้แทนหมวด๑คำนิยามศัพท์ ข้อ ๔ในเทศบัญญัตินี้สัตว์ หมายความว่าสัตว์ทุกชนิดไม่ว่าจะเป็นสัตว์เลี้ยง หรือสัตว์ป่า หรือสัตว์ชนิดอื่น ๆ ที่คนสามารถนำมาเลี้ยงได้การเลี้ยงสัตว์ หมายความว่าการมีสัตว์ไว้ในครอบครองและดูแลเอาใจใส่ บำรุงรักษาตลอดจนให้อาหารเป็นอาจิณเพื่อให้สัตว์นั้นเจริญเติบโตและมีชีวิตอยู่ได้การปล่อยสัตว์ หมายความว่าการสละการครอบครองสัตว์ หรือปล่อยให้อยู่นอกสถานที่เลี้ยงสัตว์โดยปราศจากการควบคุมเจ้าของสัตว์ หมายความรวมถึงผู้ครอบครองสัตว์ด้วยสถานที่เลี้ยงสัตว์ หมายความว่าคอกสัตว์ กรงสัตว์ หรือที่เลี้ยงสัตว์เจ้าพนักงานท้องถิ่น หมายความว่านายกเทศมนตรีตำบลทับกฤชเจ้าพนักงานสาธารณสุข หมายความว่าเจ้าพนักงานซึ่งได้รับแต่งตั้งให้ปฏิบัติการตามพระราชบัญญัติการสาธารณสุข พ.ศ.๒๕๓๕ผู้ซึ่งได้รับแต่งตั้งจากเจ้าพนักงานท้องถิ่นหมายความว่า ข้าราชการ หรือพนักงานส่วนท้องถิ่นซึ่งได้รับการแต่งตั้งจากเจ้าพนักงานท้องถิ่น เพื่อให้ปฏิบัติการมาตรา๔๔ แห่งพระราชบัญญัติการสาธารณสุข พ.ศ. ๒๕๓๕หมวด๒หลักเกณฑ์เงื่อนไข วิธีการ ข้อ ๕ห้ามมิให้มีการเลี้ยงสัตว์ชนิดหรือประเภทเหล่านี้ในเขตเทศบาลตำบลทับกฤชโดยเด็ดขาดได้แก่๕.๑งูพิษและงูที่อาจก่อให้เกิดอันตรายแก่คนและสัตว์เลี้ยง๕.๒ ปลาปิรันยา๕.๓ คางคกไฟ๕.๔ สัตว์ดุร้ายต่าง ๆ๕.๕ สัตว์มีพิษร้ายอื่น ๆ๕.๖ สัตว์ต้องห้ามตามกฎหมายอื่น ๆข้อ ๖ห้ามเลี้ยงหรือปล่อยสัตว์ประเภท ช้างม้า โค กระบือ สุกร แพะ แกะ ในเขตพื้นที่ต่อไปนี้โดยเด็ดขาด๖.๑ พื้นที่ผังเมืองประกาศเป็นเขตพาณิชยกรรมและเขตประชากรหนาแน่น๖.๒ พื้นที่ผังเมืองประกาศเป็นประเภทอนุรักษ์หรือสถานที่ท่องเที่ยว เพื่อส่งเสริมเอกลักษณ์ศิลปวัฒนธรรมไทย(ตามพระราชบัญญัติผังเมืองรวม)การเลี้ยงสัตว์อื่นนอกจากประเภทที่ได้ระบุไว้ในวรรคต้นให้กระทำได้ภายใต้ความเห็นชอบของเทศบาลตำบลทับกฤชแต่ห้ามมิให้ปล่อยสัตว์ออกนอกที่เลี้ยงสัตว์ข้อ ๗การเลี้ยงสัตว์ประเภท ช้าง ม้า โคกระบือ สุกร แพะ แกะ เป็ด ไก่ สุนัข แมว นก นอกเขตพื้นที่ที่ระบุไว้ใน ข้อ ๖ นั้นสามารถกระทำได้แต่ห้ามมิให้ปล่อยสัตว์นั้นออกนอกที่เลี้ยงสัตว์และต้องปฏิบัติโดยเคร่งครัด ดังนี้๗.๑ จำนวนสัตว์ต้องไม่มากเกินสมควร๗.๒การเลี้ยงสัตว์ต้องไม่ก่อมลภาวะและก่อเหตุรำคาญ๗.๓ต้องไม่เป็นแหล่งเพาะพันธุ์และแพร่เชื้อโรคที่ติดต่อจากสัตว์มาสู่คนการเลี้ยงสัตว์ดังกล่าวจะต้องอยู่ภายใต้เงื่อนไขตามเทศบัญญัตินี้และตามคำแนะนำของเจ้าหน้าที่เทศบาลตำบลทับกฤชโดยเคร่งครัดหมวด๓สุขลักษณะในการเลี้ยงสัตว์ ข้อ ๘การเลี้ยงสัตว์ต้องปฏิบัติการภายใต้มาตรการต่อไปนี้๘.๑ สถานที่ตั้ง๘.๑.๑ ต้องตั้งอยู่ในสถานที่ที่ไม่ก่อเหตุรำคาญให้ผู้อาศัยอยู่ใกล้เคียง๘.๑.๒ ต้องมีบริเวณเลี้ยงสัตว์ซึ่งกั้นเป็นสัดส่วน และให้อยู่ห่างเขตที่ดินสาธารณะทางน้ำสาธารณะหรือที่ดินต่างเจ้าของ และมีที่ว่างอันปราศจากหลังคาหรือสิ่งใดปกคลุมโดยรอบบริเวณเลี้ยงสัตว์นั้นไม่น้อยกว่า ๒๐ เมตร ทุกด้านเว้นแต่ด้านที่มีแนวเขตที่ดินติดต่อกับที่ดินของผู้เลี้ยงสัตว์ประเภทเดียวกัน๘.๒ อาคารและส่วนประกอบ๘.๒.๑ อาคาร ต้องเป็นอาคารเอกเทศและมั่นคงแข็งแรงมีลักษณะเหมาะแก่การเลี้ยงสัตว์ประเภทนั้น ๆไม่มีการพักอาศัยหรือประกอบกิจการอื่นใด๘.๒.๒ พื้น ต้องเป็นพื้นแน่น ไม่เฉอะแฉะเว้นแต่การเลี้ยงสุกร พื้นจะต้องเป็นคอนกรีตและมีความลาดเอียงพอสมควร เพื่อให้น้ำและสิ่งปฏิกูลไหลลงทางระบายน้ำได้โดยสะดวก๘.๒.๓ หลังคา ต้องมีความสูงจากพื้นมากพอควรและมีช่องทางให้แสงสว่างหรือแสงแดดส่องภายในอาคารอย่างทั่วถึง๘.๒.๔ คอก ต้องมีการกั้นคอกเป็นสัดส่วนเหมาะสมกับจำนวนสัตว์ไม่ให้สัตว์อยู่กันอย่างแออัด๘.๒.๕ การระบายอากาศ ต้องจัดให้มีการระบายอากาศถ่ายเทให้เพียงพอ๘.๓ การสุขาภิบาลทั่วไป๘.๓.๑ การระบายน้ำ๘.๓.๑.๑ ต้องจัดให้มีรางระบายน้ำโดยรอบตัวอาคารให้มีความลาดเอียงเพียงพอให้น้ำไหลได้สะดวก๘.๓.๑.๒ น้ำทิ้งต้องมีการบำบัดก่อนระบายลงสู่ทางระบายน้ำแหล่งน้ำสาธารณะหรือในที่เอกชน๘.๓.๒ การกำจัดมูลสัตว์๘.๓.๒.๑ ต้องเก็บกวาดมูลสัตว์เป็นประจำทุกวัน๘.๓.๒.๒ ต้องจัดให้มีที่กักเก็บมูลสัตว์โดยเฉพาะไม่ให้ส่งกลิ่นเหม็นอันเป็นเหตุรำคาญ และต้องไม่เป็นแหล่งเพาะพันธุ์แมลงหรือสัตว์นำโรค๘.๓.๓ การป้องกันเหตุเดือดร้อนรำคาญ๘.๓.๓.๑ ถ้ามีการสุมไฟไล่แมลงให้สัตว์ต้องไม่ให้เกิดเหตุเดือดร้อนรำคาญแก่ผู้อยู่อาศัยใกล้เคียง๘.๓.๓.๒ ต้องป้องกันเสียงร้องของสัตว์ไม่ให้เป็นเหตุรำคาญแก่ผู้อยู่อาศัยใกล้เคียง๘.๓.๓.๓ สำหรับการเลี้ยงสัตว์ที่มีขนตัวอาคารต้องสามารถป้องกันขนไม่ให้ปลิวฟุ้งกระจายออกไปนอกสถานที่๘.๓.๓.๔ต้องควบคุมดูแลไม่ให้สัตว์ออกไปทำความเสียหายแก่ทรัพย์สินหรือทำความเดือดร้อนรำคาญแก่ผู้อยู่ใกล้เคียง๘.๓.๔ การรักษาความสะอาดต้องรักษาความสะอาดที่เลี้ยงสัตว์ให้สะอาดอยู่เสมอ๘.๓.๕ การกำจัดซากสัตว์ ให้ใช้วิธี เผา หรือฝังเพื่อป้องกันการเป็นแหล่งเพาะพันธุ์ของแมลงและสัตว์นำโรคและการก่อเหตุรำคาญจากกลิ่นเหม็น๘.๔ การปฏิบัติการอื่น ๆต้องปฏิบัติการตามเทศบัญญัติ เรื่อง การควบคุมกิจการที่เป็นอันตรายต่อสุขภาพ พ.ศ.๒๕๕๑ ในส่วนที่เกี่ยวข้องด้วยข้อ ๙เมื่อปรากฏว่าผู้ใดปล่อยสัตว์เลี้ยงไปในที่หรือทางสาธารณะอันเป็นการฝ่าฝืนเทศบัญญัตินี้ให้เจ้าพนักงานท้องถิ่นหรือผู้ซึ่งได้รับการแต่งตั้งจากเจ้าพนักงานท้องถิ่นมีอำนาจจับและกักสัตว์นั้นไว้ได้โดยจะนำสัตว์ไปกักไว้ในที่กักสัตว์ที่เจ้าพนักงานท้องถิ่นจัดไว้ข้อ ๑๐ในระหว่างการจับหรือกักสัตว์หากเกิดความเสียหายใด ๆ ต่อชีวิต ร่างกายทรัพย์สินของผู้อื่นหรือเกิดอุบัติเหตุอื่นใดต่อสัตว์นั้นก็ตามเทศบาลตำบลทับกฤชไม่ต้องรับผิดชอบใด ๆ ทั้งสิ้นตลอดจนค่าเสียหายหรือค่าใช้จ่ายใด ๆให้ตกเป็นภาระของเจ้าของหรือผู้ครอบครองสัตว์นั้นข้อ ๑๑เมื่อได้จับสัตว์และนำสัตว์มากักขังไว้ตามข้อ๙ เจ้าพนักงานท้องถิ่นจะประกาศให้เจ้าของสัตว์ทราบและให้มารับสัตว์ภายในกำหนด ๓๐วัน นับแต่ได้จับสัตว์มากักไว้ โดยจะประกาศที่สำนักงานเทศบาลตำบลทับกฤชและหรือที่เปิดเผย เมื่อพ้นกำหนด ๓๐ วันแล้ว ไม่มีผู้ใดมาแสดงตัวเป็นเจ้าของสัตว์ให้สัตว์นั้นตกเป็นของเทศบาลตำบลทับกฤชทันทีและให้เจ้าพนักงานท้องถิ่นมีอำนาจจัดการขายหรือขายทอดตลาดได้ทันทีข้อ ๑๒กรณีที่การกักสัตว์อาจเกิดอันตรายแก่สัตว์นั้นหรือสัตว์อื่น หรือต้องเสียค่าใช้จ่ายเกินสมควร เจ้าพนักงานท้องถิ่นจะจัดการขายหรือขายทอดตลาดก่อนกำหนด ๓๐ วัน ก็ได้เงินที่ได้จากการขายเมื่อหักค่าใช้จ่ายในการขายและเลี้ยงดูสัตว์แล้วให้เก็บรักษาเงินนั้นแทนสัตว์ กรณีที่สัตว์นั้นตายหรือเจ็บป่วยหรือไม่ควรจำหน่ายต่อไป หรือเป็นโรคติดต่อที่อาจเป็นอันตรายต่อประชาชนเมื่อสัตวแพทย์ได้ตรวจสอบและได้ให้ความเห็นเป็นหนังสือแล้วเจ้าพนักงานท้องถิ่น มีอำนาจทำลายหรือจัดการตามที่เห็นสมควรได้ข้อ ๑๓ในกรณีที่เจ้าของสัตว์มารับสัตว์คืนไปจากที่กักสัตว์เทศบาลตำบลทับกฤชภายในกำหนดเวลาเจ้าของสัตว์ต้องเสียค่าปรับ และค่าเลี้ยงดูสัตว์ ดังต่อไปนี้หมวด๔บทกำหนดโทษ ข้อ ๑๔ผู้ใดฝ่าฝืนตามเทศบัญญัตินี้มีโทษปรับไม่เกินหนึ่งพันบาทตามพระราชบัญญัติเทศบาล พ.ศ. ๒๔๙๖ แก้ไขเพิ่มเติมถึง (ฉบับที่ ๑๒) พ.ศ. ๒๕๔๖ข้อ ๑๕ให้นายกเทศมนตรีตำบลทับกฤชเป็นผู้รักษาการให้เป็นไปตามเทศบัญญัตินี้และให้มีอำนาจออกระเบียบ ข้อบังคับ หรือคำสั่ง เพื่อให้เป็นไปตามเทศบัญญัติประกาศณ วันที่ ๑ กันยายน พ.ศ. ๒๕๕๑จักรกฤชแพรขาวนายกเทศมนตรีตำบลทับกฤช[เอกสารแนบท้าย]๑. อัตราค่าปรับการเลี้ยงสัตว์หรือปล่อยสัตว์ท้ายเทศบัญญัติเทศบาลตำบลทับกฤช เรื่อง การเลี้ยงสัตว์หรือปล่อยสัตว์ พ.ศ. ๒๕๕๑(ดูข้อมูลจากภาพกฎหมาย)ปริยานุช/ผู้จัดทำ๒๘สิงหาคม ๒๕๕๒[๑]ราชกิจจานุเบกษา เล่ม ๑๒๖/ตอนพิเศษ ๑๑๘ ง/หน้า ๖๗/๒๐ สิงหาคม ๒๕๕๒